geil abr pass uf: äs handled sich um MINITASTE, ich weis nid öb das wotsch? die sind chliner als dii nurmale klaviertaste wo du känsch und demit au vil schwärer  zbediene...  ich ha es M-Audio Radium (gids i verschidene grösse vor tasteazahl här): isch au es USB-Midi-Keyboard. sehr z'empfelä: pitch & modulationsrad, 8 fader, 8 drähregler wo uf verschideni regler zb im fruity schalte chasch (chasch de zb richtig "analog" mixe   ) und midemne octave-pitchup/down erreichsch au tüferi oktave as eigentlich d'taste defür hetsch ohni das im sequänzer was umeschrube  musch. dezue hesch nu diversi istellige für volume/velocity/after touch wot aber nid bruchsch wensdr z'kompliziert wird... zuäsätzlich für d'übersicht natürli nu en chline LCD-Display wo d'wärt vo de verschidne parameter azeigt. und tür ich das ding au nid würkli! was übrigens wichtig isch (abr eigentlich bi allne set de fall si:standard für midi keyboards), isch dass d'taste zumindest halb-gwichtet sind (widerstand bim drücke) susch ischs beschisse zum spile. wenn allerdings es "richtigs" pianofeeling  wotsch müstisch de schu tüfer id täsche grife: zb für vollgwichteti taste wo au nüm us plastik sind etc... abr das bruchsch ja glaubs nid     grües    ps.weti da nu uf min eint thread hiwise: ha imr nunid usegfunde, was ich im cubase ide istelligä ändere mues, dases mär t'midi-note nümme früänr setzt, asis drückt ha?